title: 2009 m. gruodžio 14 d. Komisijos sprendimas dėl Sąjungos finansinės pagalbos tam tikrų Bendrijos etaloninių laboratorijų gyvūnų sveikatos ir gyvų gyvūnų srities veiklai 2010 metais (pranešta dokumentu Nr. C(2009) 9965)

text:
16.12.2009

               LT

               Europos Sąjungos oficialusis leidinys

               L 330/88

      KOMISIJOS SPRENDIMAS

   2009 m. gruodžio 14 d.
   dėl Sąjungos finansinės pagalbos tam tikrų Bendrijos etaloninių laboratorijų gyvūnų sveikatos ir gyvų gyvūnų srities veiklai 2010 metais
   (pranešta dokumentu Nr. C(2009) 9965)
   (Tekstai autentiški tik danų, anglų, prancūzų, vokiečių, ispanų ir švedų kalbomis)
   (2009/961/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 31 straipsnio 1 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 32 straipsnio 7 dalį,
   kadangi:

               (1)

               Pagal Sprendimo 2009/470/EB 31 straipsnio 1 dalį Bendrijos etaloninių laboratorijų gyvūnų sveikatos ir gyvų gyvūnų srities veiklai gali būti suteikta Sąjungos pagalba.

               (2)

               2006 m. lapkričio 28 d. Komisijos reglamente (EB) Nr. 1754/2006, nustatančiame taisykles, pagal kurias teikiama Bendrijos finansinė pagalba Bendrijos etaloninėms maisto ir pašarų tyrimo bei gyvūnų sveikatos sektoriaus laboratorijoms (3), nustatyta, kad Sąjungos finansinė pagalba yra teikiama, jei patvirtintos darbo programos įgyvendinamos veiksmingai ir pagalbos gavėjai visą reikalingą informaciją pateikia per nustatytą laiką.

               (3)

               Pagal Reglamento (EB) Nr. 1754/2006 2 straipsnį Komisijos ir Bendrijos etaloninių laboratorijų santykiai yra nustatyti partnerystės susitarime, prie kurio pridedama daugiametė darbo programa.

               (4)

               Komisija įvertino Bendrijos etaloninių laboratorijų pateiktas 2010 m. darbo programas ir atitinkamas biudžeto sąmatas.

               (5)

               Todėl Sąjungos finansinė pagalba turėtų būti teikiama Bendrijos etaloninėms laboratorijoms, skirtoms vykdyti toliau nurodytuose teisės aktuose nustatytas funkcijas ir užduotis:

                           —

                           1992 m. balandžio 29 d. Tarybos direktyva 92/35/EEB, nustatanti afrikinės arklių ligos kontrolės reikalavimus ir kovos su ja priemones (4),

                           —

                           1992 m. liepos 14 d. Tarybos direktyva 92/66/EEB, nustatanti Bendrijos Niukaslio ligos kontrolės priemones (5),

                           —

                           1992 m. gruodžio 17 d. Tarybos direktyva 92/119/EEB, nustatanti Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos (6),

                           —

                           1993 m. birželio 24 d. Tarybos direktyva 93/53/EEB, nustatanti minimalias Bendrijos tam tikrų žuvų ligų kontrolės priemones (7),

                           —

                           1995 m. gruodžio 22 d. Tarybos direktyva 95/70/EB, nustatanti būtiniausias Bendrijos tam tikrų dvigeldžių moliuskų ligų kontrolės priemones (8),

                           —

                           2000 m. kovo 20 d. Tarybos sprendimas 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (9),

                           —

                           2000 m. lapkričio 20 d. Tarybos direktyva 2000/75/EB, nustatanti mėlynojo liežuvio ligos kontrolės ir likvidavimo reikalavimus (10),

                           —

                           2001 m. spalio 23 d. Tarybos direktyva 2001/89/EB dėl Bendrijos klasikinio kiaulių maro kontrolės priemonių (11),

                           —

                           2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (12),

                           —

                           2003 m. rugsėjo 29 d. Tarybos direktyva 2003/85/EB dėl Bendrijos snukio ir nagų ligos kontrolės priemonių, naikinanti Direktyvą 85/511/EEB, Sprendimus 89/531/EEB bei 91/665/EEB ir iš dalies keičianti Direktyvą 92/46/EEB (13),

                           —

                           1996 m. liepos 23 d. Tarybos sprendimas 96/463/EB dėl etaloninės įstaigos, atsakingos už bendradarbiavimą suvienodinant grynaveislių veislinių galvijų tyrimo metodus ir rezultatų įvertinimą, paskyrimo (14),

                           —

                           Reglamentas (EB) Nr. 882/2004 dėl bruceliozės,

                           —

                           2005 m. gruodžio 20 d. Tarybos direktyva 2005/94/EB dėl paukščių gripo kontrolės Bendrijoje priemonių ir panaikinanti Direktyvą 92/40/EEB (15),

                           —

                           2006 m. spalio 24 d. Tarybos direktyva 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (16),

                           —

                           2008 m. vasario 28 d. Komisijos reglamentas (EB) Nr. 180/2008 dėl Bendrijos etaloninės laboratorijos arklių ligoms tirti, išskyrus afrikinę arklių ligą, ir iš dalies keičiantis Europos Parlamento ir Tarybos reglamento (EB) Nr. 882/2004 VII priedą (17),

                           —

                           2008 m. liepos 28 d. Komisijos reglamentas (EB) Nr. 737/2008, kuriuo skiriamos Bendrijos etaloninės vėžiagyvių ligų, pasiutligės ir galvijų tuberkuliozės tyrimų laboratorijos, nustatomi papildomi Bendrijos etaloninių pasiutligės ir galvijų tuberkuliozės tyrimų laboratorijų įsipareigojimai ir užduotys, ir iš dalies keičiamas Europos Parlamento ir Tarybos reglamento (EB) Nr. 882/2004 VII priedas (18).

               (6)

               Bendrijos etaloninių laboratorijų veiklai ir seminarams rengti teikiama finansinė pagalba taip pat turėtų atitikti Reglamente (EB) Nr. 1754/2006 nustatytas išlaidų atitikimo reikalavimams taisykles.

               (7)

               Reglamentu (EB) Nr. 1754/2006 nustatomos Bendrijos etaloninių laboratorijų rengiamų seminarų atitikimo reikalavimams taisyklės. Reglamente taip pat numatoma finansinė pagalba, kuri teikiama ne daugiau kaip 32 seminaro dalyviams. Nuo šio apribojimo leidžiama nukrypti pagal Reglamento (EB) Nr. 1754/2006 13 straipsnio 3 dalį teikiant paramą tam tikroms Bendrijos etaloninėms laboratorijoms, kurių rengiami seminarai naudingiausi, kai juose dalyvauja daugiau nei 32 dalyviai. Nuo šio apribojimo leidžiama nukrypti, jei Bendrijos etaloninė laboratorija vadovauja organizuojant seminarą su kita Bendrijos etalonine laboratorija ir prisiima atsakomybę.

               (8)

               2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (19) 3 straipsnio 2 dalies a punkte ir 13 straipsnyje nustatyta, kad gyvūnų ligų likvidavimo ir kontrolės programos (veterinarijos priemonės) finansuojamos iš Europos žemės ūkio garantijų fondo (EŽŪGF). Be to, šio reglamento 13 straipsnio antroje pastraipoje numatyta, kad išimtiniais tinkamai pagrįstais atvejais įgyvendinant Sprendime 2009/470/EB dėl išlaidų veterinarijos srityje numatytas priemones ir programas valstybių narių ir EŽŪGF išmokų gavėjų patirtos administravimo ir personalo išlaidos finansuojamos iš fondo lėšų. Finansų kontrolės tikslais taikomi Reglamento (EB) Nr. 1290/2005 9, 36 ir 37 straipsniai.

               (9)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Kovai su afrikine arklių liga Sąjunga teikia finansinę pagalbą Laboratorio Central de Sanidad Animal de Algete (Alchetė, Madridas, Ispanija) Direktyvos 92/35/EEB III priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 150 000 EUR, iš kurių techniniam seminarui apie afrikinę arklių ligą surengti skiriama ne daugiau kaip 50 000 EUR.
   Kaip nurodyta Reglamento (EB) Nr. 1754/2006 13 straipsnio 3 dalyje, šio straipsnio pirmoje pastraipoje nurodyta laboratorija turi teisę prašyti finansinės pagalbos šio straipsnio antroje pastraipoje nurodyto seminaro, kurio dalyvių skaičius neviršija 50, organizavimui, kai seminaras organizuojamas drauge su kita laboratorija.
   2 straipsnis
   Kovai su Niukaslio liga Sąjunga teikia finansinę pagalbą Veterinary Laboratories Agency (Niu Hau, Veibridžas, Jungtinė Karalystė) Direktyvos 92/66/EEB V priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 88 000 EUR.
   3 straipsnis
   Kovai su vezikuline kiaulių liga Sąjunga teikia finansinę pagalbą AFRC Institute for Animal Health, Pirbright Laboratory (Pirbraitas, Jungtinė Karalystė) Direktyvos 92/119/EEB III priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 120 000 EUR.
   4 straipsnis
   Kovai su žuvų ligomis Sąjunga teikia finansinę pagalbą Technical University of Denmark, National Veterinary Institute, Department of Poultry, Fish and Fur Animals (Arhusas, Danija) Direktyvos 2006/88/EB VI priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 255 000 EUR.
   5 straipsnis
   Kovai su dvigeldžių moliuskų ligomis Sąjunga suteikia finansinę pagalbą IFREMER (La Trambladas, Prancūzija) Direktyvos 2006/88/EB VI priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias šis institutas patirs vykdydamas darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 105 000 EUR.
   6 straipsnis
   Serologiniams pasiutligės tyrimams Sąjunga teikia finansinę pagalbą AFSSA, Laboratoire d’études sur la rage et la pathologie des animaux sauvages (Nansi, Prancūzija) Sprendimo 2000/258/EB II priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 140 000 EUR.
   7 straipsnis
   Kovai su mėlynojo liežuvio liga Sąjunga suteikia finansinę pagalbą AFRC Institute for Animal Health, Pirbright Laboratory (Pirbraitas, Jungtinė Karalystė) Direktyvos 2000/75/EB II priedo B dalyje nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 280 000 EUR.
   8 straipsnis
   Kovai su klasikiniu kiaulių maru Sąjunga teikia finansinę pagalbą Institut für Virologie der Tierärztlichen Hochschule (Hanoveris, Vokietija) Direktyvos 2001/89/EB IV priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias šis institutas patirs vykdydamas darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 385 000 EUR, iš kurių techniniam seminarui apie klasikinį kiaulių marą surengti skiriama ne daugiau kaip 25 000 EUR.
   9 straipsnis
   Kovai su afrikiniu kiaulių maru Sąjunga teikia finansinę pagalbą Centro de Investigación en Sanidad Animal (Valdeolmosas, Madridas, Ispanija) Direktyvos 2002/60/EB V priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias šis tyrimų centras patirs vykdydamas darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 140 000 EUR.
   10 straipsnis
   Kovai su snukio ir nagų liga Sąjunga teikia finansinę pagalbą Institute for Animal Health, Pirbright Laboratory, of the Biotechnology and Biological Sciences Research Council (BBSRC) (Pirbraitas, Jungtinė Karalystė) Direktyvos 2003/85/EB XVI priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 350 000 EUR.
   11 straipsnis
   Bendradarbiavimui suvienodinant grynaveislių veislinių galvijų tyrimo metodus ir rezultatų įvertinimą Sąjunga teikia finansinę pagalbą INTERBULL Centre, Department of Animal Breeding and Genetics, Swedish University of Agricultural Sciences (Upsala, Švedija) Sprendimo 96/463/EB II priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias šis centras patirs vykdydamas darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 150 000 EUR.
   12 straipsnis
   Kovai su brucelioze Sąjunga teikia finansinę pagalbą AFSSA, Laboratoire d’études et de recherches en pathologie animale et zoonoses (Mezon Alforas, Prancūzija) Reglamento (EB) Nr. 882/2004 32 straipsnio 2 dalyje nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 240 000 EUR.
   13 straipsnis
   Kovai su paukščių gripu Sąjunga teikia finansinę pagalbą Veterinary Laboratories Agency (VLA) (Niu Hau, Veibridžas, Jungtinė Karalystė) Direktyvos 2005/94/EB VII priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 380 000 EUR.
   14 straipsnis
   Kovai su vėžiagyvių ligomis Sąjunga teikia finansinę pagalbą Centre for Environment, Fisheries & Aquaculture Science (Cefas), Weymouth Laboratory (Jungtinė Karalystė) Direktyvos 2006/88/EB VI priedo I dalyje nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 140 000 EUR, iš kurių techniniam seminarui apie vėžiagyvių ligas surengti skiriama ne daugiau kaip 30 000 EUR.
   15 straipsnis
   Kovai su arklių ligomis, išskyrus afrikinę arklių ligą, Sąjunga teikia finansinę pagalbą AFSSA, Laboratoire d’études et de recherches en pathologie animale et zoonoses/Laboratoire d’études et de recherche en pathologie equine (Prancūzija) Reglamento (EB) Nr. 180/2008 priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 530 000 EUR, iš kurių techniniam seminarui apie arklių ligas surengti skiriama ne daugiau kaip 30 000 EUR.
   16 straipsnis
   Kovai su pasiutlige Sąjunga teikia finansinę pagalbą AFSSA, Laboratoire d’études sur la rage et la pathologie des animaux sauvages (Nansi, Prancūzija) Reglamento (EB) Nr. 737/2008 I priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 275 000 EUR, iš kurių techniniam seminarui apie pasiutligę surengti skiriama ne daugiau kaip 25 000 EUR.
   17 straipsnis
   Kovai su tuberkulioze Sąjunga teikia finansinę pagalbą Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid (Madridas, Ispanija) Reglamento (EB) Nr. 737/2008 II priede nurodytoms funkcijoms ir užduotims vykdyti.
   Sąjungos finansine pagalba finansuojama 100 % reikalavimus atitinkančių išlaidų, kaip nurodyta Reglamente (EB) Nr. 1754/2006, kurias ši laboratorija patirs vykdydama darbo programą, tačiau 2010 m. sausio 1 d.–gruodžio 31 d. laikotarpiui skiriama suma neviršija 150 000 EUR.
   18 straipsnis
   Šis sprendimas skirtas:

               —

               Laboratorio Central de Sanidad Animal, Ministerio de Agricultura, PESCA y Alimentación, Ctra. De Algete km. 8, Valdeolmos, 28110, Algete (Madrid), Spain – kovojant su afrikine arklių liga,

               —

               Veterinary Laboratories Agency, Weybridge, New Haw, Addelstone Surrey KT15 3NB, United Kingdom – kovojant su Niukalsio liga,

               —

               AFRC Institute for Animal Health, Pirbright Laboratory, Pirbright, Woking, Surrey GU24 ONF, United Kingdom – kovojant su vezikuline kiaulių liga,

               —

               Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200 Århus, Denmark – kovojant su žuvų ligomis,

               —

               IFREMER, B.P. 133 17390 La Tremblade, France – kovojant su dvigeldžių moliuskų ligomis,

               —

               AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, France – serologiniams pasiutligės tyrimams,

               —

               AFRC Institute for Animal Health, Pirbright Laboratory, Pirbright, Woking, Surrey GU24 ONF, United Kingdom – kovojant su mėlynojo liežuvio liga,

               —

               Institut für Virologie der Tierärztlichen Hochschule, Bischofsholer Damm 15, D-3000 Hannover, Germany – kovojant su klasikiniu kiaulių maru,

               —

               Centro de Investigación en Sanidad Animal, Ctra. De Algete a El Casar, Valdeolmos 28130, Madrid, Spain – kovojant su afrikiniu kiaulių maru,

               —

               AFRC Institute for Animal Health, Pirbright Laboratory, Pirbright, Woking, Surrey GU24 ONF, United Kingdom – kovojant su snukio ir nagų liga,

               —

               INTERBULL Centre, Department of Animal Breeding and Genetics SLU, Swedish University of Agricultural Sciences, Box: 7023; S-750 07 Uppsala, Sweden,

               —

               AFSSA, Laboratoire d’études et de recherches en pathologie animale et zoonoses, 23 avenue du Général de Gaulle 94706 Maisons-Alfort, Cedex, France – kovojant su brucelioze,

               —

               Veterinary Laboratories Agency, Weybridge, New Haw, Addelstone Surrey KT15 3NB, United Kingdom – kovojant su paukščių gripu,

               —

               Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, United Kingdom – kovojant su vėžiagyvių ligomis,

               —

               AFSSA, Laboratoire d’études et de recherches en pathologie animale et zoonoses, 23 avenue du Général de Gaulle 94706 Maisons-Alfort, Cedex, France – kovojant su arklių ligomis,

               —

               AFSSA, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, F-54220 Malzéville, France – kovojant su pasiutlige,

               —

               VISAVET – Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040, Madrid, Spain – kovojant su tuberkulioze.

      Priimta Briuselyje 2009 m. gruodžio 14 d.

            Komisijos vardu

         Androulla VASSILIOU

            Komisijos narė

      (1)  OL L 155, 2009 6 18, p. 30.

      (2)  OL L 165, 2004 4 30, p. 1.

      (3)  OL L 331, 2006 11 29, p. 8.

      (4)  OL L 157, 1992 6 10, p. 19.

      (5)  OL L 260, 1992 9 5, p. 1.

      (6)  OL L 62, 1993 3 15, p. 69.

      (7)  OL L 175, 1993 7 19, p. 23.

      (8)  OL L 332, 1995 12 30, p. 33.

      (9)  OL L 79, 2000 3 30, p. 40.

      (10)  OL L 327, 2000 12 22, p. 74.

      (11)  OL L 316, 2001 12 1, p. 5.

      (12)  OL L 192, 2002 7 20, p. 27.

      (13)  OL L 306, 2003 11 22, p. 1.

      (14)  OL L 192, 1996 8 2, p. 19.

      (15)  OL L 10, 2006 1 14, p. 16.

      (16)  OL L 328, 2006 11 24, p. 14.

      (17)  OL L 56, 2008 2 29, p. 4.

      (18)  OL L 201, 2008 7 30, p. 29.

      (19)  OL L 209, 2005 8 11, p. 1.


Svarbus teisinis pranešimas

|

52007BP0122(02)

2. 2007 m. balandžio 24 d. Europos Parlamento sprendimas dėl 2005 finansinių metų Europos mokymo fondo sąskaitų uždarymo (C6-0396/2006 - 2006/2163(DEC))

Oficialusis leidinys 074 E , 20/03/2008 p. 0239 - 0241

		2.2007 m. balandžio 24 d. Europos Parlamento sprendimas dėl 2005 finansinių metų Europos mokymo fondo sąskaitų uždarymo (C6-0396/2006 — 2006/2163(DEC))Europos Parlamentas,- atsižvelgdamas į Europos mokymo fondo 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos mokymo fondo 2005 finansinių metų galutinių metinių ataskaitų kartu su Fondo atsakymais [2],- atsižvelgdamas į 2007 m. vasario27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 1990 m. gegužės 7 d. Tarybos reglamentą (EEB) Nr. 1360/90 dėl Europos mokymo fondo įsteigimo [4], ypač į jo 11 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6-0113/2007),1. pažymi, kad Europos mokymo fondo 2004 ir 2005 finansinių metų galutinėse metinėse ataskaitose buvo pateikti šie duomenys:Šaltinis: Fondo duomenys. Šioje lentelėje pateikiami apibendrinti Fondo metinių ataskaitų duomenys.(tūkst. EUR) |2004 ir 2005 finansinių metų pajamų ir išlaidų ataskaitos duomenys || 2005 | 2004 |PajamosKomisijos subsidijos | 18500 | 17600 |Kiti paramos teikėjai. Italijos užsienio reikalų ministerija | 479 | 800 |Kiti paramos teikėjai. EK, ETE MED konvencija | 2500 | 0 |Kiti paramos teikėjai. EK, Tempus TA 2004/05 konvencija | 1739 | 0 |Kitos pajamos | 34 | 80 |Iš viso pajamų (a) | 23252 | 18480 |IšlaidosDarbuotojai. Biudžeto I antraštinė dalis— Mokėjimai | 11310 | 11122 |— Perkelti asignavimai | 478 | 123 |Administracija. Biudžeto II antraštinė dalis— Mokėjimai | 1232 | 1213 |— Perkelti asignavimai | 326 | 247 |Einamoji veikla. Biudžeto III antraštinė dalis— Mokėjimai | 2818 | 3449 |— Perkelti asignavimai | 1925 | 1168 |Asignuotosios pajamos. IV antraštinė dalis— Mokėjimai | 123 | 260 |— Gauti asignavimai (neišmokėti 2005 m.) | 356 | 540 |EK, ETE MED konvencija. IV antraštinė dalis— Mokėjimai | 135 | 0 |— Gauti asignavimai (neišmokėti 2005 m.) | 2365 | 0 |EK, Tempus TA 2004/05 konvencija. IV antraštinė dalis— Mokėjimai | 677 | 0 |— Gauti asignavimai (neišmokėti 2005 m.) | 1062 | 0 |Iš viso išlaidų (b) | 22808 | 18122 |Finansinių metų rezultatas (a-b) | 444 | 358 |Likutis, perkeltas iš ankstesnių finansinių metų | -759 | -1318 |Perkelti ir panaikinti asignavimai | 388 | 204 |Grąžinamosios išmokos Komisijai | 0 | 0 |Valiutų kurso skirtumai | 1 | -4 |Finansinių metų likutis | 74 | -759 |2. pritaria Europos mokymo fondo 2005 finansinių metų sąskaitų uždarymui;3. paveda Pirmininkui perduoti šį sprendimą Europos mokymo fondo direktorei, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).[1] OL C 266, 2006 10 31, p. 40.[2] OL C 312, 2006 12 19, p. 73.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 131, 1990 5 23, p. 1. Reglamentas su paskutiniais pakeitimais, padarytais Reglamentu (EB) Nr. 1648/2003 (OL L 245, 2003 9 29, p. 22).[5] OL L 357, 2002 12 31, p. 72.--------------------------------------------------


title: 2016 m. kovo 4 d. Tarybos sprendimas (ES) 2016/351, kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Generalinėje taryboje dėl Jordanijos prašymo taikyti PPO įsipareigojimų atidėjimą, susijusį su jos eksporto subsidijų programos nutraukimo pereinamuoju laikotarpiu

text:
11.3.2016

               LT

               Europos Sąjungos oficialusis leidinys

               L 65/63

         TARYBOS SPRENDIMAS (ES) 2016/351
   2016 m. kovo 4 d.
   kuriuo nustatoma pozicija, kurios Europos Sąjungos vardu turi būti laikomasi Pasaulio prekybos organizacijos Generalinėje taryboje dėl Jordanijos prašymo taikyti PPO įsipareigojimų atidėjimą, susijusį su jos eksporto subsidijų programos nutraukimo pereinamuoju laikotarpiu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Marakeše pasirašytos Pasaulio prekybos organizacijos steigimo sutarties (toliau – PPO steigimo sutartis) IX straipsnio 3 ir 4 dalyse nustatytos leidimo atidėti įsipareigojimus, susijusius su PPO steigimo sutarties 1A, 1B arba 1C prieduose nurodytomis daugiašalėmis prekybos sutartimis ir jų priedais, procedūros;

               (2)

               2007 m. liepos 27 d. Jordanijai suteiktas pereinamojo laikotarpio pratęsimas, numatytas Sutartyje dėl subsidijų ir kompensacinių priemonių dėl jos eksporto subsidijų programos, pagal kurią pelnas, gautas už tam tikrą eksportą, iš dalies ar visiškai atleidžiamas nuo pajamų mokesčio, nutraukimo. Tas pratęsimas tęsėsi iki 2013 m. gruodžio 31 d., o laipsniško nutraukimo laikotarpis turėjo baigtis 2015 m. gruodžio 31 d., taikant pratęsimo procedūras pagal Sutarties dėl subsidijų ir kompensacinių priemonių 27 straipsnio 4 dalį dėl pereinamojo laikotarpio pagal tos sutarties 27 straipsnio 2 dalies b punktą tam tikroms besivystančioms šalims;

               (3)

               remdamasi PPO steigimo sutarties IX straipsnio 3 dalimi pagal Sutarties dėl subsidijų ir kompensacinių priemonių 27 straipsnio 4 dalį Jordanija pateikė prašymą dėl įsipareigojimų, susijusių su laipsnišku nutraukimu, atidėjimo iki 2018 m. gruodžio 31 d. jos eksporto subsidijų programos atžvilgiu;

               (4)

               patenkinus prašymą dėl įsipareigojimų atidėjimo nebūtų neigiamai paveikta nei Sąjungos ekonomika, nei jos prekybos interesai ir būtų paremtos Jordanijos pastangos įveikti jos patiriamus ekonominius sunkumus, kylančius dėl sudėtingos ir nepastovios politinės padėties regione;

               (5)

               todėl tikslinga nustatyti poziciją, kurios Sąjungos vardu turi būti laikomasi PPO Generalinėje taryboje – paremti Jordanijos prašymą dėl įsipareigojimų atidėjimo,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi Pasaulio prekybos organizacijos Generalinėje taryboje, yra paremti Jordanijos prašymą dėl įsipareigojimų atidėjimo, kad iki 2018 m. gruodžio 31 d. būtų pratęstas jos eksporto subsidijų programos nutraukimo pereinamasis laikotarpis, pagal prašymo dėl įsipareigojimų atidėjimo sąlygas.
   Šią poziciją pareiškia Komisija.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. kovo 4 d.

            Tarybos vardu

            Pirmininkė

         S.A.M. DIJKSMA


title: 2011/642/ES: 2011 m. rugsėjo 29 d. Komisijos sprendimas, kuriuo baigiamas antidempingo tyrimas dėl tam tikrų importuojamų Kinijos Liaudies Respublikos kilmės grafito elektrodų sistemų

text:
30.9.2011

               LT

               Europos Sąjungos oficialusis leidinys

               L 254/20

         KOMISIJOS SPRENDIMAS
   2011 m. rugsėjo 29 d.
   kuriuo baigiamas antidempingo tyrimas dėl tam tikrų importuojamų Kinijos Liaudies Respublikos kilmės grafito elektrodų sistemų
   (2011/642/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo;
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               2010 m. lapkričio 5 d. Europos Komisija (toliau – Komisija) gavo skundą dėl tariamai žalingo tam tikrų Kinijos Liaudies Respublikos (toliau – Kinija) kilmės grafito elektrodų sistemų (toliau – grafito elektrodai) dempingo, kurį pagal pagrindinio reglamento 5 straipsnį pateikė Europos anglių ir grafito asociacija (toliau - skundo pateikėjas) gamintojų, kurie pagamina didžiąją dalį (šiuo atveju daugiau nei 50 %) visų Sąjungoje pagaminamų tam tikrų grafito elektrodų sistemų, vardu.

               (2)

               Skunde pateikta dempingo ir jo padarytos materialinės žalos prima facie įrodymų, kurie buvo laikomi pakankamais antidempingo tyrimui inicijuoti.

               (3)

               Komisija, pasikonsultavusi su patariamuoju komitetu, pranešimu Europos Sąjungos oficialiajame leidinyje
                   (2) paskelbė apie antidempingo tyrimo dėl tam tikrų Kinijos kilmės grafito elektrodų sistemų importo į Sąjungą inicijavimą.

               (4)

               Komisija apie tyrimo inicijavimą oficialiai pranešė Kinijos eksportuojantiems gamintojams, importuotojams, prekiautojams, naudotojams ir žinomoms susijusioms asociacijoms, Kinijos valdžios institucijoms ir visiems žinomiems Sąjungos gamintojams. Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti per pranešime apie inicijavimą nustatytą laikotarpį.

               (5)

               Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.

         B.   SKUNDO ATSIĖMIMAS IR TYRIMO NUTRAUKIMAS

               (6)

               Komisijai skirtu 2011 m. liepos 8 d. raštu skundo pateikėjas oficialiai atsiėmė skundą.

               (7)

               Pagal Pagrindinio reglamento 9 straipsnio 1 dalį tyrimas gali būti baigtas, kai atsiimamas skundas, nebent toks baigimas prieštarautų Sąjungos interesams.

               (8)

               Šiuo atžvilgiu pažymima, kad Komisija nenustatė jokių priežasčių, dėl kurių nutraukimas prieštarautų Sąjungos interesams, tokių priežasčių nenurodė ir suinteresuotosios šalys. Todėl Komisija mano, kad šį tyrimą reikėtų nutraukti. Apie tai pranešta suinteresuotosioms šalims, joms taip pat suteikta galimybė teikti pastabas. Pastabų, kad tyrimo nutraukimas prieštarautų Europos Sąjungos interesams, negauta.

               (9)

               Todėl Komisija daro išvadą, kad antidempingo tyrimas dėl tam tikrų Kinijos Liaudies Respublikos kilmės grafito elektrodų sistemų importo į Sąjungą turėtų būti nutrauktas,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu nutraukiamas antidempingo tyrimas dėl tam tikrų importuojamų elektrinėse krosnyse naudojamų Kinijos Liaudies Respublikos kilmės grafito elektrodų, kurių tariamasis tankis ne mažesnis kaip 1,5 g/cm3, o elektrinė varža ne didesnė kaip 7 μΩ.m ir kurių KN kodas šiuo metu yra ex 8545 11 00, ir tokiems elektrodams naudojamų jungiamųjų veržlių, kurių KN kodas šiuo metu yra ex 8545 90 90.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2011 m. rugsėjo 29 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL C 343, 2010 12 17, p. 24.


title: 2017 m. balandžio 27 d. Europos Parlamento sprendimas (ES) 2017/1630 dėl aštuntojo, devintojo, dešimtojo ir vienuoliktojo Europos plėtros fondų 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/143

         EUROPOS PARLAMENTO SPRENDIMAS (ES) 2017/1630
   2017 m. balandžio 27 d.
   dėl aštuntojo, devintojo, dešimtojo ir vienuoliktojo Europos plėtros fondų 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į aštuntojo, devintojo, dešimtojo ir vienuoliktojo Europos plėtros fondų 2015 finansinių metų finansines ataskaitas ir įplaukų bei išlaidų ataskaitas (COM(2016) 485 – C8-0326/2016),

               —

               atsižvelgdamas į Europos plėtros fondo finansinę informaciją (COM(2016) 386),

               —

               atsižvelgdamas į Audito Rūmų 2015 finansinių metų metinę iš 8-ojo, 9-ojo, 10-ojo ir 11-ojo Europos plėtros fondų (EPF) finansuojamos veiklos ataskaitą su Komisijos atsakymais (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendacijas dėl patvirtinimo, kad Komisija įvykdė Europos plėtros fondų 2015 finansinių metų operacijas (05376/2017-C8-0081/2017, 05377/2017-C8-0082/2017, 05378/2017-C8-0083/2017, 05379/2017-C8-0084/2017),

               —

               atsižvelgdamas į Komisijos ataskaitą dėl tolesnių veiksmų, susijusių su 2014 finansinių metų biudžeto įvykdymo patvirtinimu (COM(2016) 674), ir į prie jos pridėtus Komisijos tarnybų darbo dokumentus (SWD(2016) 338 ir SWD(2016) 339),

               —

               atsižvelgdamas į Afrikos, Karibų jūros bei Ramiojo vandenyno grupės valstybių (AKR) ir Europos bendrijos bei jos valstybių narių partnerystės susitarimą, 2000 m. birželio 23 d. pasirašytą Kotonu (3) ir 2010 m. birželio 22 d. iš dalies pakeistą Uagadugu (Burkina Fasas) (4),

               —

               atsižvelgdamas į 2013 m. lapkričio 25 d. Tarybos sprendimą 2013/755/ES dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (5),

               —

               atsižvelgdamas į Taryboje posėdžiavusių valstybių narių Vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (6) 33 straipsnį,

               —

               atsižvelgdamas į Taryboje posėdžiavusių valstybių narių Vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimo finansinį protokolą ir dėl finansinės paramos skyrimo užjūrio šalims ir teritorijoms, kurioms taikoma EB sutarties ketvirta dalis (7), 32 straipsnį,

               —

               atsižvelgdamas į Taryboje posėdžiavusių valstybių narių Vyriausybių atstovų 2006 m. liepos 17 d. vidaus susitarimo dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (8), 11 straipsnį,

               —

               atsižvelgdamas į Taryboje posėdžiavusių Europos Sąjungos valstybių narių Vyriausybių atstovų 2013 m. birželio 24 d. ir birželio 26 d. vidaus susitarimo dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (9), 11 straipsnį,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,

               —

               atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (11), 119 straipsnį,

               —

               atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl 10-ajam Europos plėtros fondui taikomo finansinio reglamento (12) 50 straipsnį,

               —

               atsižvelgdamas į 2015 m. kovo 2 d. Tarybos reglamento (ES) 2015/323 dėl 11-ajam Europos plėtros fondui taikomo finansinio reglamento (13) 48 straipsnį,

               —

               atsižvelgdamas į Darbo tvarkos taisyklių 93 straipsnį, 94 straipsnio trečią įtrauką ir IV priedą,

               —

               atsižvelgdamas į Biudžeto kontrolės komiteto pranešimą ir į Vystymosi komiteto nuomonę (A8-0125/2017),

               1.

               patvirtina Komisijai, kad aštuntojo, devintojo, dešimtojo ir vienuoliktojo Europos plėtros fondų 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Audito Rūmams ir Europos investicijų bankui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 375, 2016 10 13, p. 287.

      (2)  OL C 375, 2016 10 13, p. 297.

      (3)  OL L 317, 2000 12 15, p. 3.

      (4)  OL L 287, 2010 11 4, p. 3.

      (5)  OL L 344, 2013 12 19, p. 1.

      (6)  OL L 156, 1998 5 29, p. 108.

      (7)  OL L 317, 2000 12 15, p. 355.

      (8)  OL L 247, 2006 9 9, p. 32.

      (9)  OL L 210, 2013 8 6, p. 1.

      (10)  OL L 191, 1998 7 7, p. 53.

      (11)  OL L 83, 2003 4 1, p. 1.

      (12)  OL L 78, 2008 3 19, p. 1.

      (13)  OL L 58, 2015 3 3, p. 17.


title: 2013/58/ES: 2013 m. sausio 22 d. Tarybos sprendimas, kuriuo skiriami Regionų komiteto Nyderlandams atstovaujantys du nariai

text:
25.1.2013

               LT

               Europos Sąjungos oficialusis leidinys

               L 22/20

         TARYBOS SPRENDIMAS
   2013 m. sausio 22 d.
   kuriuo skiriami Regionų komiteto Nyderlandams atstovaujantys du nariai
   (2013/58/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus J. C. (Co) VERDAAS ir A. E. (Anne) BLIEK-DE JONG kadencijai tapo laisvos Regionų komiteto narių dvi vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto nariais skiriami:

               —

               Annemieke TRAAG, Gelderlando provincijos Vykdomosios tarybos narė,

               —

               A. GIJSBERTS, Flevolando provincijos Vykdomosios tarybos narys.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. sausio 22 d.

            Tarybos vardu

            Pirmininkas

         M. NOONAN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2015 m. gegužės 7 d. Tarybos sprendimas (ES) 2015/1031 dėl Europos Sąjungos ir Sent Lusijos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo

text:
3.7.2015

               LT

               Europos Sąjungos oficialusis leidinys

               L 173/10

         TARYBOS SPRENDIMAS (ES) 2015/1031
   2015 m. gegužės 7 d.
   dėl Europos Sąjungos ir Sent Lusijos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Sent Lusiją perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Sent Liusiją pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               2014 m. spalio 9 d. Taryba priėmė sprendimą, įgaliojantį Komisiją pradėti derybas su Sent Liusija dėl Europos Sąjungos ir Sent Liusijos susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (4)

               derybos dėl Susitarimo pradėtos 2014 m. lapkričio 12 d. ir buvo sėkmingai baigtos jo parafavimu pasikeičiant laiškais 2014 m. gruodžio 11 d.;

               (5)

               Sąjungos vardu Susitarimas turėtų būti pasirašytas, o prie Susitarimo pridedamos deklaracijos turėtų būti patvirtintos. Susitarimas turėtų būti laikinai taikomas nuo jo pasirašymo dienos, kol bus užbaigtos jo oficialiam sudarymui būtinos procedūros;

               (6)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Sent Liusijos susitarimą dėl bevizio režimo trumpalaikio buvimo atveju (toliau – Susitarimas) su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo jo pasirašymo dienos (5), kol bus užbaigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gegužės 7 d.

            Tarybos vardu

            Pirmininkas

         E. RINKĒVIČS

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2014/429/ES: 2014 m. birželio 24 d. Tarybos sprendimas dėl pozicijos, kurios Europos Sąjungos vardu turi būti laikomasi Susitarimu, kuriuo steigiama Europos Sąjungos bei jos valstybių narių ir Centrinės Amerikos asociacija, įsteigtoje Asociacijos taryboje priimant Asociacijos tarybos sprendimą dėl Šalių teritorijose saugomų atitinkamų geografinių nuorodų įtraukimo į XVIII priedą

text:
4.7.2014

               LT

               Europos Sąjungos oficialusis leidinys

               L 197/66

         TARYBOS SPRENDIMAS
   2014 m. birželio 24 d.
   dėl pozicijos, kurios Europos Sąjungos vardu turi būti laikomasi Susitarimu, kuriuo steigiama Europos Sąjungos bei jos valstybių narių ir Centrinės Amerikos asociacija, įsteigtoje Asociacijos taryboje priimant Asociacijos tarybos sprendimą dėl Šalių teritorijose saugomų atitinkamų geografinių nuorodų įtraukimo į XVIII priedą

      (2014/429/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Sąjungos bei jos valstybių narių ir Centrinės Amerikos asociacijos susitarimas (1) (toliau – Susitarimas) buvo parafuotas 2011 m. kovo 22 d. ir pasirašytas 2012 m. birželio 29 d.;

               (2)

               vadovaujantis Susitarimo 353 straipsnio 4 dalimi, Susitarimas laikinai taikomas Nikaragvoje, Hondūre ir Panamoje nuo 2013 m. rugpjūčio 1 d., Salvadore ir Kosta Rikoje – nuo 2013 m. spalio 1 d., o Gvatemaloje – nuo 2013 m. gruodžio 1 d.;

               (3)

               laikydamasi Susitarimo 353 straipsnio 5 dalies, kiekviena Šalis įvykdė 244 straipsnyje ir 245 straipsnio 1 dalies a ir b punktuose nustatytus reikalavimus, susijusius su geografinių nuorodų teisės aktų įgyvendinimu ir Susitarimo XVII priede išvardytų atitinkamų geografinių nuorodų registravimu bei apsauga;

               (4)

               Susitarimo 4 straipsniu įsteigta Asociacijos taryba, kurios vienas iš tikslų – stebėti, kaip siekiama Susitarimo tikslų, ir prižiūrėti jo įgyvendinimą;

               (5)

               Susitarimo 245 straipsnio 2 dalyje numatyta, kad per pirmąjį posėdį Asociacijos taryba turi priimti sprendimą įtraukti visus XVII priede („Pavadinimų, kurie Susitarimo Šalių teritorijose turi būti vartojami kaip saugomos geografinės nuorodos, sąrašas“) nurodytus pavadinimus, kurie saugomi kaip geografinės nuorodos juos išnagrinėjus Šalių kompetentingoms nacionalinėms ar regioninėms institucijoms, į XVIII priedą („Saugomos geografinės nuorodos“) (toliau – Asociacijos tarybos sprendimas);

               (6)

               Asociacijos tarybos sprendimas taip pat taikomas papildomoms Centrinės Amerikos geografinėms nuorodoms, išvardytoms prie Susitarimo pridėtoje Bendroje deklaracijoje „Pavadinimai, kurie buvo pateikti įregistruoti kaip geografinės nuorodos Centrinės Amerikos Šalies Respublikoje“, jei jos užregistruotos kaip geografinės nuorodos kilmės šalyje, o vėliau jas patvirtino Sąjungos kompetentinga institucija;

               (7)

               prieštaravimai, pareikšti dėl „Banano de Costa Rica“ įregistravimo Sąjungoje, atmesti kaip neatitinkantys viešose konsultacijose nurodytų kriterijų arba, tais atvejais, kai tokius kriterijus atitinka, atmesti kaip nepagrįsti. Vykstant viešoms konsultacijoms kitų prieštaravimų nepateikta;

               (8)

               tikslinga nustatyti poziciją, kurios Sąjungos vardu turi būti laikomasi Asociacijos taryboje dėl geografinių nuorodų, įtrauktinų į Susitarimo XVIII priedą;

               (9)

               todėl Sąjungos pozicija turėtų būti grindžiama pridedamu Asociacijos tarybos sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, 4 straipsniu įsteigtoje Asociacijos taryboje dėl geografinių nuorodų, įtrauktinų į Susitarimo XVIII priedo A ir B dalis, grindžiama prie šio sprendimo pridedamu Asociacijos tarybos sprendimo projektu.
   Dėl neesminių Asociacijos tarybos sprendimo projekto techninių pakeitimų Sąjungos atstovai gali susitarti be papildomo Tarybos sprendimo.
   2 straipsnis
   Priimtas Asociacijos tarybos sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Liuksembiurge 2014 m. birželio 24 d.

            Tarybos vardu

            Pirmininkas

         E. VENIZELOS

      (1)  OL L 346, 2012 12 15, p. 3.

      PROJEKTAS
      ES IR CENTRINĖS AMERIKOS ASOCIACIJOS TARYBOS SPRENDIMAS Nr. …/2014
      … m. … … d.
      dėl geografinių nuorodų, įtrauktinų į Susitarimo XVIII priedą
      ES IR CENTRINĖS AMERIKOS ASOCIACIJOS TARYBA,
      atsižvelgdama į Europos Sąjungos bei jos valstybių narių ir Centrinės Amerikos asociacijos susitarimą (toliau – Susitarimas), ypač į jo 245 straipsnio 2 dalį,
      kadangi:

                  (1)

                  remiantis Susitarimo 353 straipsnio 4 dalimi, Susitarimo IV dalis Nikaragvoje, Hondūre ir Panamoje laikinai taikoma nuo 2013 m. rugpjūčio 1 d., Salvadore ir Kosta Rikoje – nuo 2013 m. spalio 1 d., o Gvatemaloje – nuo 2013 m. gruodžio 1 d.;

                  (2)

                  Europos Sąjungos ir Centrinės Amerikos geografinės nuorodos, išvardytos Susitarimo XVII priede arba Bendroje deklaracijoje „Pavadinimai, kurie buvo pateikti įregistruoti kaip geografinės nuorodos Centrinės Amerikos Šalies Respublikoje“, kurias išnagrinėjo kitos Šalies kompetentingos institucijos, turėtų būti įtrauktos į XVIII priede pateikiamą sąrašą remiantis Susitarimo IV dalies VI ir XIII antraštinėmis dalimis,

            NUSPRENDĖ:
      Vienintelis straipsnis
      XVIII priedo pakeitimas
      Šio sprendimo priede išvardytos geografinės nuorodos įtraukiamos į Susitarimo XVIII priedo A ir B dalis, kaip numatyta šio sprendimo priede.
      Šis sprendimas įsigalioja jo priėmimo dieną.

         Priimta [vieta] [data]

               ES ir Centrinės Amerikos asociacijos tarybos vardu

            […]

               Kosta Rikos vardu

            […]

               Salvadoro vardu

            […]

               Gvatemalos vardu

            […]

               Hondūro vardu

            […]

               Nikaragvos vardu

            […]

               Panamos vardu

            […]

               Europos Sąjungos vardu

         PRIEDAS
         ES IR CENTRINĖS AMERIKOS ASOCIACIJOS TARYBOS SPRENDIMO Nr. …

            XVIII PRIEDAS
            SAUGOMOS GEOGRAFINĖS NUORODOS
            A DALIS
            ES Šalies geografinės nuorodos, saugomos Centrinės Amerikos Šalies Respublikose pagal šio Susitarimo IV dalies VI antraštinę dalį („Intelektinė nuosavybė“)

                        VALSTYBĖ NARĖ

                        PAVADINIMAS

                        PRODUKTO APRAŠYMAS ARBA RŪŠIS

                        VOKIETIJA

                        Bayerisches Bier

                        Alus

                        VOKIETIJA

                        Münchener Bier

                        Alus

                        VOKIETIJA

                        Nürnberger Bratwürste/Nürnberger Rostbratwürste

                        Mėsos produktai (virti, sūdyti, rūkyti ir kt.)

                        AIRIJA

                        Irish Cream

                        Spiritiniai gėrimai

                        AIRIJA

                        Irish whiskey/Uisce Beatha/Eireannach/Irish whisky

                        Spiritiniai gėrimai

                        GRAIKIJA

                        Ούζο (Ouzo) (1)

                        Spiritiniai gėrimai

                        GRAIKIJA

                        Σάμος (Samos)

                        Vynai

                        ISPANIJA

                        Bierzo

                        Vynai

                        ISPANIJA

                        Brandy de Jerez

                        Spiritiniai gėrimai

                        ISPANIJA

                        Campo de Borja

                        Vynai

                        ISPANIJA

                        Cariñena

                        Vynai

                        ISPANIJA

                        Castilla

                        Vynai

                        ISPANIJA

                        Cataluña

                        Vynai

                        ISPANIJA

                        Cava

                        Vynai

                        ISPANIJA

                        Empordá (Ampurdán)

                        Vynai

                        ISPANIJA

                        Idiazábal

                        Sūriai

                        ISPANIJA

                        Jamón de Teruel

                        Mėsos produktai (virti, sūdyti, rūkyti ir kt.)

                        ISPANIJA

                        Jerez – Xérès- Sherry

                        Vynai

                        ISPANIJA

                        Jijona

                        Duona, pyragaičiai, pyragai, konditerijos gaminiai, sausainiai ir kiti kepiniai

                        ISPANIJA

                        Jumilla

                        Vynai

                        ISPANIJA

                        La Mancha

                        Vynai

                        ISPANIJA

                        Los Pedroches

                        Mėsos produktai (virti, sūdyti, rūkyti ir kt.)

                        ISPANIJA

                        Málaga

                        Vynai

                        ISPANIJA

                        Manzanilla – Sanlúcar de Barrameda

                        Vynai

                        ISPANIJA

                        Navarra

                        Vynai

                        ISPANIJA

                        Penedés

                        Vynai

                        ISPANIJA

                        Priorat

                        Vynai

                        ISPANIJA

                        Queso Manchego (2)

                        Sūriai

                        ISPANIJA

                        Rías Baixas

                        Vynai

                        ISPANIJA

                        Ribera del Duero

                        Vynai

                        ISPANIJA

                        Rioja

                        Vynai

                        ISPANIJA

                        Rueda

                        Vynai

                        ISPANIJA

                        Somontano

                        Vynai

                        ISPANIJA

                        Toro

                        Vynai

                        ISPANIJA

                        Turrón de Alicante

                        Duona, pyragaičiai, pyragai, konditerijos gaminiai, sausainiai ir kiti kepiniai

                        ISPANIJA

                        Utiel-Requena

                        Vynai

                        ISPANIJA

                        Valdepeñas

                        Vynai

                        ISPANIJA

                        Valencia

                        Vynai

                        PRANCŪZIJA

                        Alsace

                        Vynai

                        PRANCŪZIJA

                        Anjou

                        Vynai

                        PRANCŪZIJA

                        Armagnac

                        Spiritiniai gėrimai

                        PRANCŪZIJA

                        Beaujolais

                        Vynai

                        PRANCŪZIJA

                        Bordeaux

                        Vynai

                        PRANCŪZIJA

                        Bourgogne

                        Vynai

                        PRANCŪZIJA

                        Brie de Meaux (3)

                        Sūriai

                        PRANCŪZIJA

                        Cadillac

                        Vynai

                        PRANCŪZIJA

                        Calvados

                        Spiritiniai gėrimai

                        PRANCŪZIJA

                        Camembert de Normandie (4)

                        Sūriai

                        PRANCŪZIJA

                        Canard à foie gras du Sud-Ouest

                        Mėsos produktai (virti, sūdyti, rūkyti ir kt.)

                        PRANCŪZIJA

                        Chablis

                        Vynai

                        PRANCŪZIJA

                        Champagne

                        Vynai

                        PRANCŪZIJA

                        Châteauneuf-du-Pape

                        Vynai

                        PRANCŪZIJA

                        Cognac

                        Spiritiniai gėrimai

                        PRANCŪZIJA

                        Comté

                        Sūriai

                        PRANCŪZIJA

                        Côtes de Provence

                        Vynai

                        PRANCŪZIJA

                        Côtes du Rhône

                        Vynai

                        PRANCŪZIJA

                        Côtes du Rhône

                        Vynai

                        PRANCŪZIJA

                        Emmental de Savoie (5)

                        Sūriai

                        PRANCŪZIJA

                        Graves (Graves de Vayres)

                        Vynai

                        PRANCŪZIJA

                        Haut-Médoc

                        Vynai

                        PRANCŪZIJA

                        Huile essentielle de lavande de Haute-Provence

                        Eterinis aliejus – levandų eterinis aliejus

                        PRANCŪZIJA

                        Jambon de Bayonne

                        Mėsos produktai (virti, sūdyti, rūkyti ir kt.)

                        PRANCŪZIJA

                        Languedoc (Coteaux du Languedoc)

                        Vynai

                        PRANCŪZIJA

                        Margaux

                        Vynai

                        PRANCŪZIJA

                        Médoc

                        Vynai

                        PRANCŪZIJA

                        Pommard

                        Vynai

                        PRANCŪZIJA

                        Pruneaux d'Agen

                        Vaisiai, daržovės ir grūdai, švieži arba perdirbti – džiovintos virtos slyvos

                        PRANCŪZIJA

                        Reblochon

                        Sūriai

                        PRANCŪZIJA

                        Rhum de la Martinique

                        Spiritiniai gėrimai

                        PRANCŪZIJA

                        Romanée Saint-Vivant

                        Vynai

                        PRANCŪZIJA

                        Roquefort

                        Sūriai

                        PRANCŪZIJA

                        Saint-Emilion

                        Vynai

                        PRANCŪZIJA

                        Saint-Julien

                        Vynai

                        PRANCŪZIJA

                        Sauternes

                        Vynai

                        PRANCŪZIJA

                        Val de Loire

                        Vynai

                        ITALIJA

                        Asti

                        Vynai

                        ITALIJA

                        Barbaresco

                        Vynai

                        ITALIJA

                        Barbera d'Alba

                        Vynai

                        ITALIJA

                        Barbera d'Asti

                        Vynai

                        ITALIJA

                        Barolo

                        Vynai

                        ITALIJA

                        Brachetto d'Acqui

                        Vynai

                        ITALIJA

                        Conegliano Valdobbiadene – Prosecco

                        Vynai

                        ITALIJA

                        Dolcetto d'Alba

                        Vynai

                        ITALIJA

                        Fontina (6)

                        Sūriai

                        ITALIJA

                        Franciacorta

                        Vynai

                        ITALIJA

                        Gorgonzola (7)

                        Sūriai

                        ITALIJA

                        Grana Padano (8)

                        Sūriai

                        ITALIJA

                        Grappa

                        Spiritiniai gėrimai

                        ITALIJA

                        Mortadella Bologna

                        Mėsos produktai (virti, sūdyti, rūkyti ir kt.)

                        ITALIJA

                        Parmigiano Reggiano (9)

                        Sūriai

                        ITALIJA

                        Prosciutto di Parma (10)

                        Mėsos produktai (virti, sūdyti, rūkyti ir kt.)

                        ITALIJA

                        Prosciutto di S. Daniele

                        Mėsos produktai (virti, sūdyti, rūkyti ir kt.)

                        ITALIJA

                        Prosciutto Toscano

                        Mėsos produktai (virti, sūdyti, rūkyti ir kt.)

                        ITALIJA

                        Provolone Valpadana (11)

                        Sūriai

                        ITALIJA

                        Soave

                        Vynai

                        ITALIJA

                        Taleggio

                        Sūriai

                        ITALIJA

                        Toscano

                        Aliejus ir riebalai (sviestas, margarinas, aliejus ir kt.) – alyvuogių aliejus

                        ITALIJA

                        Toscano/Toscana

                        Vynai

                        ITALIJA

                        Vino Nobile di Montepulciano

                        Vynai

                        KIPRAS

                        Ζιβανία (Zivania)

                        Spiritiniai gėrimai

                        KIPRAS

                        Κουμανταρία (Commandaria)

                        Vynai

                        KIPRAS

                        Ούζο (Ouzo) (12)

                        Spiritiniai gėrimai

                        VENGRIJA

                        Pálinka

                        Spiritiniai gėrimai

                        VENGRIJA

                        Szegedi téliszalámi/Szegedi szalámi

                        Mėsos produktai (virti, sūdyti, rūkyti ir kt.)

                        VENGRIJA

                        Tokaj

                        Vynai

                        VENGRIJA

                        Törkölypálinka

                        Spiritiniai gėrimai

                        AUSTRIJA

                        Inländerrum

                        Spiritiniai gėrimai

                        AUSTRIJA

                        Jägertee/Jagertee/Jagatee

                        Spiritiniai gėrimai

                        LENKIJA

                        Polska Wódka/Polish Vodka

                        Spiritiniai gėrimai

                        LENKIJA

                        Wódka ziołowa z Niziny Północnopodlaskiej/Herbal vodka from the North Podlasie Lowland

                        Spiritiniai gėrimai

                        PORTUGALIJA

                        Douro

                        Vynai

                        PORTUGALIJA

                        Porto, Port arba Oporto

                        Vynai

                        SLOVAKIJA

                        Vinohradnícka oblasť Tokaj

                        Vynai

                        ŠVEDIJA

                        Svensk Vodka/Swedish Vodka

                        Spiritiniai gėrimai

                        JUNGTINĖ KARALYSTĖ

                        Scotch Whisky

                        Spiritiniai gėrimai

                  B DALIS
            Centrinės Amerikos Šalies Respublikų geografinės nuorodos, saugomos ES Šalyje pagal šio Susitarimo IV dalies VI antraštinę dalį („Intelektinė nuosavybė“)

                        VALSTYBĖ

                        PAVADINIMAS

                        PRODUKTAI

                        KOSTA RIKA

                        Café de Costa Rica

                        Kava

                        KOSTA RIKA

                        Banano de Costa Rica

                        Vaisiai

                        SALVADORAS

                        Café Apaneca-Ilamapetec

                        Kava

                        [SALVADORAS]

                        [Bálsamo de El Salvador]

                        [Augalų ekstraktai]

                        GVATEMALA

                        Café Antigua

                        Kava

                        GVATEMALA

                        Ron de Guatemala

                        Spiritiniai gėrimai

                        HONDŪRAS

                        Cafés del Occidente Hondureño/Honduras Western Coffee

                        Kava

                        HONDŪRAS

                        Café de Marcala

                        Kava

                        PANAMA

                        Seco de Panamà

                        Spiritiniai gėrimai

            (1)  Graikijos arba Kipro produktas.

            (2)  Įregistruotas Gvatemaloje, Hondūre, Nikaragvoje ir Panamoje; Kosta Rikoje ir Salvadore dar vyksta prieštaravimų teikimo procedūra.

            (3)  Įregistruotas Kosta Rikoje, Hondūre, Nikaragvoje ir Panamoje; Salvadore ir Gvatemaloje dar vyksta prieštaravimų teikimo procedūra.

            (4)  Įregistruotas Kosta Rikoje, Hondūre, Nikaragvoje ir Panamoje; Salvadore ir Gvatemaloje dar vyksta prieštaravimų teikimo procedūra.

            (5)  Įregistruotas Hondūre, Nikaragvoje ir Panamoje; Kosta Rikoje, Salvadore ir Gvatemaloje dar vyksta prieštaravimų teikimo procedūra.

            (6)  Įregistruotas Salvadore, Hondūre, Nikaragvoje ir Panamoje; Kosta Rikoje ir Gvatemaloje dar vyksta prieštaravimų teikimo procedūra.

            (7)  Įregistruotas Hondūre, Nikaragvoje ir Panamoje; Kosta Rikoje, Salvadore ir Gvatemaloje dar vyksta prieštaravimų teikimo procedūra.

            (8)  Įregistruotas Kosta Rikoje, Gvatemaloje, Hondūre, Nikaragvoje ir Panamoje; Salvadore dar vyksta prieštaravimų teikimo procedūra.

            (9)  Įregistruotas Hondūre, Nikaragvoje ir Panamoje; Kosta Rikoje, Salvadore ir Gvatemaloje dar vyksta prieštaravimų teikimo procedūra.

            (10)  Įregistruotas Kosta Rikoje, Gvatemaloje, Hondūre, Nikaragvoje ir Panamoje; Salvadore dar vyksta prieštaravimų teikimo procedūra.

            (11)  Įregistruotas Hondūre, Nikaragvoje ir Panamoje; Kosta Rikoje, Salvadore ir Gvatemaloje dar vyksta prieštaravimų teikimo procedūra.

            (12)  Graikijos arba Kipro produktas.


title: 2017 m. rugpjūčio 24 d. Tarybos sprendimas (BUSP) 2017/1504, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
26.8.2017

               LT

               Europos Sąjungos oficialusis leidinys

               L 221/22

         TARYBOS SPRENDIMAS (BUSP) 2017/1504
   2017 m. rugpjūčio 24 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. gegužės 27 d. Taryba priėmė Sprendimą (BUSP) 2016/849 (1) dėl ribojamųjų priemonių Korėjos Liaudies Demokratinei Respublikai (toliau – KLDR), kuriuo buvo panaikintas Sprendimas 2013/183/BUSP ir, inter alia, įgyvendinamos Jungtinių Tautų Saugumo Tarybos (toliau – JT ST) rezoliucijos 1718 (2006), 1874 (2009), 2087 (2013), 2094 (2013) ir 2270 (2016);

               (2)

               2017 m. rugpjūčio 5 d. JT ST priėmė Rezoliuciją 2371 (2017), kurioje numatomos naujos priemonės KLDR, apimančios įtraukimą į asmenų ir subjektų, kuriems taikomas turto įšaldymas, sąrašą, įskaitant „Foreign Trade Bank“ ir „Korean National Insurance Company“ (KNIC);

               (3)

               JT ST rezoliucijos 2371 (2017) 26 punkte numatoma konkreti išimtis dėl turto įšaldymo nuostatų netaikymo finansiniams sandoriams su „Foreign Trade Bank“ arba KNIC tam tikromis aplinkybėmis;

               (4)

               2017 m. rugpjūčio 10 d. Taryba priėmė Įgyvendinimo sprendimą (BUSP) 2017/1459 (2), kuriuo „Foreign Trade Bank“ ir KNIC įtraukiami į Sprendimo (BUSP) 2016/849 I priedą. JT ST rezoliucijos 2371 (2017) 26 punkte numatytos išimtys taip pat turėtų būti įgyvendintos;

               (5)

               Įrašas dėl KNIC turėtų būti išbrauktas iš Sprendimo (BUSP) 2016/849 II priedo, kadangi tas subjektas dabar įtrauktas į I priede pateiktą sąrašą;

               (6)

               šiame sprendime numatytoms priemonėms įgyvendinti reikia tolesnių Sąjungos veiksmų;

               (7)

               todėl Sprendimas (BUSP) 2016/849 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2016/849 iš dalies keičiamas taip:

               1.

               27 straipsnio 7 dalis pakeičiama taip:
               „7.   1 dalies a punkte ir 2 dalyje nustatytas draudimas netaikomas:

                           a)

                           jei Sankcijų komitetas, įvertinęs kiekvieną konkretų atvejį, nustatė, kad išimtis reikalinga siekiant sudaryti palankesnes sąlygas tarptautinių ir nevyriausybinių organizacijų, kurios KLDR vykdo paramos ir pagalbos teikimo veiklą civilių gyventojų naudai, darbui;

                           b)

                           finansinių sandorių su „Foreign Trade Bank“ arba „Korean National Insurance Company“ (KNIC) atžvilgiu, jei tokie sandoriai skirti tik diplomatinių misijų KLDR vykdymui arba humanitarinei veiklai, kurią vykdo Jungtinės Tautos arba kuri vykdoma joms koordinuojant.“

               2.

               36a straipsnis pakeičiamas taip:
               „36a straipsnis
               Nukrypstant nuo priemonių, nustatytų JT ST rezoliucijomis 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) ir 2371 (2017), su sąlyga, kad Sankcijų komitetas nustatė, jog išimtis reikalinga siekiant sudaryti palankesnes sąlygas tarptautinių ir nevyriausybinių organizacijų, kurios KLDR vykdo paramos ir pagalbos teikimo veiklą KLDR civilių gyventojų naudai, darbui, valstybės narės kompetentinga institucija suteikia reikiamą leidimą.“

               3.

               Sprendimo (BUSP) 2016/849 II priedas iš dalies keičiamas, kaip išdėstyta šio sprendimo priede.

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. rugpjūčio 24 d.

            Tarybos vardu

            Pirmininkas

         M. MAASIKAS

      (1)  2016 m. gegužės 27 d. Tarybos sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (OL L 141, 2016 5 28, p. 79).

      (2)  2017 m. rugpjūčio 10 d. Tarybos įgyvendinimo sprendimas (BUSP) 2017/1459, kuriuo įgyvendinamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai (OL L 208, 2017 8 11, p. 38).

      PRIEDAS
      Sprendimo (BUSP) 2016/849 II priedo II dalies B skirsnyje (Subjektai) išbraukiamas šis įrašas:

                     „3.

                     „Korea National Insurance Corporation“ (KNIC) ir jos filialai

                     Korea Foreign Insurance Company

                     Haebangsan-dong, Central District, Pyongyang, KLDR
                     Rahlstedter Strasse 83 a, 22149 Hamburg.

                                 „Korea National Insurance Corporation of Alloway“, Kidbrooke Park Road, Blackheath,

                                 London SE30LW

                     2015 7 3

                     „Korea National Insurance Corporation“ (KNIC), valstybei nuosavybės teise priklausanti ir jos kontroliuojama įmonė, iš užsienio valiutos keitimo gaunanti daug pajamų, kuriomis galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų.
                     Be to, Pchenjane esanti KNIC pagrindinė buveinė yra susijusi su į sąrašą įtrauktu subjektu – Korėjos darbininkų partijos 39 biuru (Office 39).“


title: 2013/608/ES: 2013 m. balandžio 17 d. Europos Parlamento sprendimas dėl Europos Sąjungos pagrindinių teisių agentūros 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/319

      EUROPOS PARLAMENTO SPRENDIMAS

   2013 m. balandžio 17 d.
   dėl Europos Sąjungos pagrindinių teisių agentūros 2011 finansinių metų biudžeto įvykdymo patvirtinimo
   (2013/608/ES)
   EUROPOS PARLAMENTAS,

               —

               atsižvelgdamas į Europos Sąjungos pagrindinių teisių agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2011 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (4), ypač į jo 21 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7-0102/2013),

               1.

               patvirtina Europos Sąjungos pagrindinių teisių agentūros direktoriui, kad Agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 196.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 53, 2007 2 22, p. 1.

      (5)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Europos Sąjungos pagrindinių teisių agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos Sąjungos pagrindinių teisių agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2011 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (4), ypač į jo 21 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7-0102/2013),

                  A.

                  kadangi Audito Rūmai pranešė, jog jiems pateiktas pagrįstas patikinimas, kad Europos Sąjungos pagrindinių teisių agentūros (toliau – Agentūra) 2011 finansinių metų metinės finansinės ataskaitos patikimos, o visos atliktos operacijos teisėtos ir tvarkingos;

                  B.

                  kadangi bendras Agentūros 2011 m. biudžetas sudarė 20 180 000 EUR ir kadangi Sąjungos pradinis įnašas į Agentūros 2011 m. biudžetą buvo 19 978 200 EUR;

         Biudžeto ir finansų valdymas

                  1.

                  teigiamai vertina tai, kad Agentūros finansinė padėtis nuo 2011 m. gruodžio 31 d. ir tą dieną pasibaigusių finansinių metų operacijų rezultatai ir grynųjų pinigų srautai jos metinėse finansinėse ataskaitose visais materialiniais aspektais pateikti teisingai – vadovaujantis jos Finansinio reglamento nuostatomis ir Komisijos apskaitos pareigūno priimtomis apskaitos taisyklėmis;

                  2.

                  teigiamai vertina tai, kad Agentūros 2011 m. gruodžio 31 d. pasibaigusių finansinių metų finansinėse ataskaitose nurodytos operacijos visais materialiniais aspektais teisėtos ir tvarkingos;

                  3.

                  atkreipia dėmesį į tai, kad Audito Rūmai savo ataskaitoje nepateikė jokių kritiškų pastabų;

                  4.

                  pripažįsta, kad 2011 m. Agentūra įsipareigojo panaudoti 100 % gautų asignavimų; vis dėlto pažymi, kad sumokėtų asignavimų atveju Agentūros biudžeto vykdymo lygis yra 75 % pagal II antraštinę dalį (Administracinės išlaidos) ir tik 27 % pagal III antraštinę dalį (Veiklos išlaidos); ragina Agentūrą įgyvendinti konkrečias priemones, kuriomis būtų gerinamas biudžeto sudarymo procesas ir didinamas mokėjimų panaudojimo lygis kalbant apie administracines ir veiklos išlaidas;

         Žmogiškieji ištekliai

                  5.

                  pažymi, kad 2012 m. Europos Sąjungos Teisingumo Teismas nagrinėjo tris bylas, susijusias su įtarimu dėl psichologinio priekabiavimo, pareiškimo dėl tam tikrų pareigų atmetimu ir pagal sutartis samdomo darbuotojo sutarties nepratęsimu; pažymi, kad 2011 m. liepos 6 d. Ombudsmenas pradėjo nagrinėti bylą 0917/2011/(PMC) EIS, pagrįstą įtarimais, kad nebuvo tinkamai ištirti ieškovo pareiškimai dėl psichologinio priekabiavimo ir neteisingo dokumentų saugojimo;

                  6.

                  pažymi, kad vieną iš 5 dalyje nurodytų bylų, t. y. bylą F-58/10, Europos Sąjungos tarnautojų teismas išsprendė pareiškėjo naudai (2012 m. rugsėjo 18 d. sprendimas) ir anuliavo Agentūros 2009 m. spalio 16 d. sprendimą dviems darbuotojams netaikyti drausminių priemonių už įtariamą psichologinį priekabiavimą dėl tyrėjo nešališkumo stokos ir jo atsisakymo užtikrinti liudytojų anonimiškumą, ir priteisė padengti pareiškėjo patirtus nuostolius ir išlaidas; pažymi, kad Tarnautojų teismas byloje F-112/10 priėmė Agentūrai palankų sprendimą, tačiau pareiškėjas Bendrajam teismui pateikė apeliaciją dėl šio sprendimo; pažymi, kad šiuo metu laukiama sprendimo byloje F-38/12;

                  7.

                  atsižvelgdamas į riziką, susijusią su reputacija, ragina Agentūrą išsamiai informuoti biudžeto įvykdymo patvirtinimo instituciją apie darbo tvarkos taisykles, teisinį pagrindą ir svarstymo modalumus, kurie taikomi pradedant ir vykdant vidaus tyrimus ir užtikrinant liudytojų anonimiškumo apsaugą tokių vidaus tyrimų atvejais;

                  8.

                  pažymi, kad Europos kovos su sukčiavimu tarnyba (OLAF) 2011 m. pradėjo tyrimą; ragina Agentūrą informuoti biudžeto įvykdymą tvirtinančią instituciją apie OLAF tyrimo ir Ombudsmeno pradėtos nagrinėti bylos rezultatus;

                  9.

                  pripažįsta, kad Agentūra kas dveji metai atlieka anoniminę apklausą darbuotojų gerovės klausimais; visų pirma pažymi, kad per 2012 m. apklausą išaiškėjo susirūpinimas vidinių konfliktų sprendimu ir darbuotojų gerovei skiriamu dėmesiu; pažymi, kad Agentūra, siekdama kiek įmanoma sumažinti konfliktinių situacijų darbo vietoje ir visapusiškai jas išspręsti, pradėjo įgyvendinti kovos su priekabiavimu politiką ir sukūrė konfidencialių patarėjų tinklą; ragina Agentūrą laikytis Audito Rūmų rekomendacijų, kaip spręsti aptiktas problemas, ir imtis visų būtinų priemonių, kad tokios problemos nesikartotų jokiomis aplinkybėmis;

         Skaidrumas

                  10.

                  pažymi, kad 2012 m. gruodžio 12 d. ir 14 d. Agentūra savo valdybai ir valdančiajai tarybai pristatė informavimo apie vidaus pažeidimus taisyklių projektą; pažymi, kad, pasikonsultavus su Komisijos tarnybomis, nuspręsta oficialiai patvirtinti šias taisykles; pažymi, kad kol kas Agentūra perėmė Komisijos gairėse išdėstytus principus; ragina Agentūrą informuoti biudžeto įvykdymą tvirtinančią instituciją apie taisyklių įgyvendinimą;

                  11.

                  atkreipia dėmesį į tai, kad valdybos narių gyvenimo aprašymai (CV) ir interesų deklaracijos paskelbti Agentūros interneto svetainėje; pažymi, kad vykdomojo direktoriaus ir vadovybės narių paskelbti tik gyvenimo aprašymai; ragina Agentūrą viešai paskelbti trūkstamą informaciją ir kuo greičiau informuoti biudžeto įvykdymą tvirtinančią instituciją apie pažangą, padarytą šiuo klausimu;

         Vidaus auditas

                  12.

                  pažymi, jog Agentūra nurodo, kad ji pradėjo taikyti viešųjų pirkimų procedūrą, skirtą galimiems interesų konfliktams švelninti, ir kad Vidaus audito tarnyba atliko procedūros auditą ir parengė devynias rekomendacijas (visos rekomendacijos yra įgyvendintos); pažymi, kad, Vidaus audito tarnybos nuomone, kai kurie veiksmai, kurių ėmėsi Agentūra, yra gera praktika – pirmiausia naudojama agentūros sukurta IT taikomoji konkurso sutarties kūrėjo programa, skirta standartiniams viešųjų pirkimų proceso dokumentams rengti; pažymi, kad IT taikomosios programos matricos biudžeto modulis, naudojamas Agentūros projektų valdymui, sujungtas su apskaitos įrašais, gaunamais vykdant kaupiamąją apskaitą, ir kad taip kasdien internetu galima atnaujinti informaciją apie biudžeto įgyvendinimą;

                  13.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (6) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 196.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 53, 2007 2 22, p. 1.

         (5)  OL L 357, 2002 12 31, p. 72.

         (6)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2017 m. gegužės 22 d. Tarybos sprendimas (ES) 2017/885, kuriuo skiriamas Regionų komiteto Vokietijos Federacinės Respublikos pasiūlytas pakaitinis narys

text:
24.5.2017

               LT

               Europos Sąjungos oficialusis leidinys

               L 135/22

         TARYBOS SPRENDIMAS (ES) 2017/885
   2017 m. gegužės 22 d.
   kuriuo skiriamas Regionų komiteto Vokietijos Federacinės Respublikos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               pasibaigus Nils WIECHMANN kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

               —

               Heike SCHARFENBERGER, Mitglied des Landtags Rheinland-Pfalz.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gegužės 22 d.

            Tarybos vardu

            Pirmininkas

         E. BARTOLO

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).